demain tout commence	 sortie n° 1
star wars story	 sortie n° 2
manchester by the sea	 sortie n° 3
premier contact	 sortie n° 4
legende du bout du monde	 sortie n° 5
et chocolat chaud	 sortie n° 6
baccalaureat	 sortie n° 7
sully	 sortie n° 8
papa ou maman 2	 sortie n° 9
ballerina	 sortie n° 10 Plaasaanval: Man voor kleinkinders met pangas, messe en ysterstaaf aangerand | SAUK.co.za - Nuus.info
« Regsdosent, Benny Morota van Unisa, voor hof gedaag oor rassistiese anti wit opmerkings
Departement van onderwys in Limpopo begroot R50 000 vir oprigting van 1 toilet by skole » Bybelskool » Psalm 37 – Wysheid lê in ’n God-gesentreerde lewe
18 Nov2011 Psalm 37 – Wysheid lê in ’n God-gesentreerde lewe
Hierdie Psalm is weer ’n akrostiese Psalm, soos Psalm 34 (kyk in die Ou Afrikaanse vertaling vir die Hebreeuse alfabet letters aan die begin van elke vers). Dit beteken dat elke opeenvolgende vers met ’n opeenvolgende letter van die Hebreeuse alfabet begin. Dit is ook interessant dat vers 27-40 eintlik ’n uitbreiding van die gedagtes in vers 1-26 is, eintlik ’n herhaling, om die wysheid van die Psalm inhoud te beklemtoon.
Twee maniere van leef word in hierdie wysheidsPsalm met mekaar gekontrasteer, dié van die goddelose wat hom of haar nie aan God steur nie en dié van die gelowige wat dit wel doen – soos ons reeds in Psalm 1 gesien het. Wysheid lê in ’n God-gesentreerde lewe. Dwaasheid is om Hom te probeer vermy en ignoreer, en God-loos te probeer lewe.
Dit is duidelik dat hierdie wyse woorde gerig word aan mense wat dit nie maklik het in die wêreld nie. Hulle lei onder skelms en skurke (vers 1, 7, 9), het te kampe met onregverdige beskuldigings (vers 6, 33), en ly onder verdrukking (vers 11). Goddeloses soek die regverdiges se ondergang en bedreig hulle lewe (vers 12, 32). Hulle wil die hulpelose en armes dood maak, dié wat die regte pad loop vermoor (vers 14). En die regverdiges ly gebrek (vers 19), en het nie baie om van te lewe nie (vers 16).
Daarom is dit een van die groot versoekings vir gelowiges – wat onder druk verkeer, en dan sien dat dit lyk asof dit goed gaan met die goddeloses, veral as hulle na hulle eie lewe kyk en moet rekening hou met die lyding wat soms gepaard gaan met getrouheid aan die Here – om self in opstand te kom en die reg in eie hand te neem (vgl Ps 73 wat diepsinnig voortborduur oor die donker versoeking hiervan).
Dit is in dié situasie wat die Psalm die wyse weg aandui.
En daar is vier hoofsake wat hy uitlig.
En die eerste boodskap is: VOLHARD – Getrouheid kos altyd baie … maar goddeloosheid kos volgens die Psalm uiteindelik meer – “Hy sien hulle dag kom (vers 13)! Volhard dus om die Here te dien en moenie van Sy pad afdwaal nie.
Die tweede boodskap is: VERTROU – Die wyse weg is om jou werk rustig te doen en die Here te vertrou (vers 3-4) wat belowe dat Hy jou die begeertes van jou hart sal gee (vers 5). Só ’n lewe sluit in om die kwaad te vermy (die weg van die goddeloses) en die goeie te doen (vers 27 en verder).
Eksterne faktore moet nie lei tot ’n versaking van die pad van die Here nie. Eerder ’n meer nougesette fokus op die handhawing nie net van die innerlike verbintenis aan die Here nie, maar ook die lewenstyl wat Hy van ons vra.
En die derde boodskap is: KOM TOT RUS – Bring jou hart tot rus voor die Here. Die groot gevaar volgens die Psalm is die emosies wat in jou opgewek word as jy jou lewe vergelyk met dié van die goddeloses. Daarom dat “in stilte” die Here vertrou moet word (vers7), nie kwaad en ontsteld geraak moet word nie (vers 7-8), omdat dit uiteindelik net ellende bring.
“Moet oor niks besorg wees nie, maar maak in alles julle begeertes deur gebed en smeking en met danksegging aan God bekend, en die vrede van God wat alle verstand te bowe gaan, sal oor julle harte en gedagtes die wag hou in Christus Jesus” (Fil 4:6-7).
Die vierde boodskap is: GOD IS BESIG MET JOU – Die belydenis van die Psalmis is daarby dat die Here die koers bepaal van die mens met wie se pad Hy tevrede is, en dat Hy sulke mense ondersteun (vers 23). Dit is die Psalmis, Dawid, se persoonlike ervaring en ook sy waarneming van die ervaring van ander gelowiges.
’n Hoogtepunt vir my in die Psalm is een van die redes wat Dawid uitspel, waarom die Here dit kan regkry om die regverdiges se pad te bepaal. En dit is dat die openbaring van sy God in sy hart is – dit is waarom sy koers nie onseker is nie (vers 31). Die Hebreeus lui eintlik dat die “wet van sy God in sy hart is”, dws dat dit die geskrewe Woord van God is wat ’n woonplek in sy hart gekry het, sodat dit uiteindelik sy hele lewe bepaal. Ons kan nie genoeg beklemtoon die sentrale rol wat die Woord speel in die geestelike weerbaarheid en koersvastheid van gelowiges nie. Die rol van die Bybel kan nie oorskat word nie!
Daarom kan God vertrou word, selfs al is daar teëstand van die goddeloses (vers 34). Hy gee eerbares ’n toekoms (vers 37), deur onder andere die toekoms van die goddeloses af te sny (vers 38).
Retha January 19, 2017
Dit is hartseer dat baie lede van die Joodse volk, die afstammelinge van God se volk in die Ou Testament, vandag so ver van Hom af leef. Hy het toegelaat dat die land Israel in 1948 weer aan hulle teruggegee word (wat op sigself ‘n wonderwerk is) en wat ‘n brandpunt in die hedendaagse en eindtydgeskiedenis is. Ek bid elke dag vir die vrede van Jerusalem, en kyk net wat speel deesdae daar af. Ek wil so graag sien hoedat God sy oorspronklike plan met sy volk enduit gaan voer en of daar ‘n dag sal kom wat Jode oor die hele wêreld heen weer na Hom sal terugkeer. Hulle blyl steeds sy geliefde volk.
Fanie van Emmenes January 18, 2017
Na die lees van die inleiding oor die boek Eksodus sien ek met opgewondenheid uit na die studie van die boek.
Chris van Wyk January 18, 2017
Dankie. Dit het ‘n baie integrale deel van my bediening geword. Ek put persoonlik ongelooflike waarde daaruit.
Dankie en voorspoed vir jou jaar ook.
Johanna January 18, 2017
My woord vir 16 Jan 2017 was: Matthew 6:34 ‘So don’t be anxious about tomorrow. God will take care of your tomorrow too. Live one day at a time.’ / ek kom toevallig af op die bybelskool.com met EXODUS, wat die 18e Jan 2017 begin – niks gebeur toevallig nie! God sorg vir elke ‘ more’ in ons lewens!
Ek is so dankbaar ds Chris, dat God jou op Sy Rots geplaas het waarvandaan soveel van Sy volk Hom van naderby kan leer ken, kan sien, kan ervaar, kan hoor!
Voorspoedige, geseënde 2017 vir jou en almal rondom jou,
Sonja January 15, 2017
Ds. Chris, weereens baie dankie vir die pragtige en volledige bybelstudie so vrylik beskikbaar vir elkeen. Eerstens baie dankie vir die verwysing waar om bybeldorpe in vandag se tyd te vind. Ook ek is besig met Paulus. Ek geniet dit baie,en leer elke dag iets,ipv net lees soos in die verlede.
Dan, jou opmerking vandag oor Eksodus,is dit nie so waar en aangypend,hoe naby (of vir sommiges vêr) mens Die Here se nabyheid ervaar wanneer jy deur donker dieptes gaan. As mens self al deel gehad het daaraan, kan ek net getuig van daardie heerlike bly-gevoel as n donker oor jou lug, al is die omstandighede nog presies dieselfde. Daardie wete- Die Here houvas my. Ek sien uit na Eksodus saam u. Baie dankie.
Susan Leeuwner December 31, 2016
Ek wil graag e pos stuur aan jou Chris maar ek kry dit nie reg nie. Ek wil graag die 4 evangelies lees en die leer kry wat die 4 evangelies langs mekaar het asseblief.
George Roux December 23, 2016
In ‘n ander taal praat.Chris,ons kan nie net stilstaan by ‘n teksvers;1 Korintiërs 29 nie.Verwarring kan maklik plaasvind as ‘n mens nie die konteks by lees nie.Vers 31 sê ook egter;”(lewende bybel vert.)Julle moèt MOEITE DOEN om die belanrikste gawes te hê.”Lees 1 Kor. 14 vers 2 tot 5 ook by.As jy in tale bid,bid jy tot God self,al verstaan jy en ander nie die taal nie,GOD VERSTAAN DIT.Selfs die duiwel verstaan nie die taal nie en kan dus nie probeer om die gebed te verhinder nie.Vers 5 sê Paulus,Ek sou BLY WEES as JULLE ALMAL IN TALE KON PRAAT……Wanneer so ‘n taal effektief gebruik wil word,gebruik dit in jou private stilte tyd.Ervaar die stigting wat dit in jou gees mee bring.Die Heilige Gees gebruik dan diè woorde om jou gebed aan God te bied’ Romeine 8 vers 26 en 27′.Ek stel voor,vra die Here,bekom die ,spreek in ander tale’ en skryf oor die ondervinding wat jy beleef. Dankie
Chris van Wyk December 16, 2016
Daar is ‘n paar plekke waar jy dié inligting kan opspoor. Die Blueletter Bible het ‘n lys van al die dorpe en stede wat in die NT genoem word met die verwysings in die Bybel, hoewel ongelukkig nie altyd met ‘n vergelykbare aanduiding van wat die plek vandag genoem word nie. Dié name kan jy egter opspoor deur middel van Wikipedia. Jy kan ook OpenBible gebruik. Enige naam wat in elke Bybelboek genoem word, is daar beskikbaar. Kry daar die name van die Bybelse plekke en tik dit so akkuraat as moontlik by Google Earth in. Dan kan jy uit satellietfoto’s sien hoe die presiese plek vandag lyk. Jy moet natuurlik ook Google Earth op jou rekenaar installeer. (Met erkenning aan Bybel-Media vir dié wenk)
annemarie van zyl December 15, 2016
More ds Chris,
Ek is tans tuis besig met n Bybelstudie oor Handelinge en meer spesifiek Paulus se sendreise. Ek wil uitvind of ds my kan se waar ek n lys van dorpname in die Bybelse tyd en die huidige name van daardie dorpe kam opspoor. Ons is tans sonder leraar en sal enige hulp verwelkom Baie dankie en jammer vir enige ongerief groete Annemarie van Zyl
Etikette (tags)1 Johannes 1 Petrus Amos Bybel Daniël Efesiërs Esegiël Esra Galasiërs gebed Geloof Genesis Handelinge Hebreërs Heilige Gees Hooglied Hosea huwelik Jeremia Jesaja Job Johannes Jona Klaagliedere Konings Korintiërs Kronieke liefde Lukas Markus Matteus Nehemia Openbaring opstanding Prediker Psalms Romeine saamwees Sagaria Samuel Spreuke Tessalonisense Timoteus vreugde wysheid